ครัวตาน้อยคงเป็นร้านอาหารเก่าแก่ตั้งแต่สมัยยังเป็นสนามกอล์ฟรถไฟ ผมไม่เคยชิมหรอกครับ นี่เป็นการใช้บริการครั้งแรก  หลังจากปั่นจักรยานออกกำลังกายในสวนรถไฟจนเหนื่อย นำรถไปส่งคืนเริ่มหิวข้าวมื้อกลางวัน ครัวตาน้อยตั้งอยู่ใกล้บริเวณลานจอดรถ ขี้เกียจเดินหาร้านอื่นอีก กลัวไม่เจอเสียแรงเปล่า เลือกเข้าร้านนี้สั่งอาหารทันที

ผมสั่งกับมา 2 อย่าง เต้าหู้ทรงเครื่องและแกงส้มกุ้งชะอมไข่ อาหารใช้ได้ทั้ง 2 อย่าง ปริมาณเยอะราคาถูก รวมข้าวเปล่ากับน้ำอัดลมไม่ถึง 200 บาท

สรุป รสชาติอาหารที่ครัวตาน้อยไม่มีปัญหา จะติเรื่องเดียว สภาพร้านค่อนข้างโทรม เห็นลูกค้าอุดหนุนกันเยอะ น่าจะลงทุนปรับปรุงให้ดูดีกว่านี้ อารมณ์ประมาณเข้าไปนั่งกินข้าวโรงอาหารเก่าในโรงเรียนห่างไกลปืนเที่ยง ทั้ง ๆ ที่ตั้งอยู่กลางเมืองหลวงแท้ ๆ 